Niskanen i storm: – Barnslig og flaut av ham
En konflikt mellom stjernen Iivo Niskanen (32) og den ukjente konkurrenten Kalle Parantainen (24) har tatt av i Finland.  – At Iivo ble så irritert betyr at han er frustrert. Han er ikke i sitt beste humør. Sesongen har vært en katastrofe, sier Pekka Holopainen, kommentator i Yle, til VG.  Dramaet, som ble fanget på film av statskanalen Yle, skjedde på en stafett i «Suomen Cup» sist helg: – Det var litt skummelt å bli sparket i løypa, å bli konfrontert aggressivt og ropt etter på en sint måte. Det tilhører en helt annen idrett. Hvis han vil opptre slik, kan Iivo bytte idrett, sa Paranteinen følge Iltalethi.  24-åringen har aldri gått verdenscup. Også Dagbladet har omtalt saken. – Det har vært en fektningskamp i media. Videoene kan tolkes på ulike måter, du finner ikke noe klart svar 100 prosent. Men Iivo i sin posisjon skal ikke være så aggressiv mot en «nobody», sier Holopainen. Paranteinen sammenligner episoden med da Russland-stjernen Aleksandr Bolsjunov slo etter Joni Mäki og kroppstaklet ham på en stafett i 2021.  – Da ble det en forferdelig drittstorm. Jeg vet ikke hvorfor skinasjonen rettferdiggjør Iivo med samme oppførsel, sier Paranteinen ifølge Yle.  Det finske skiforbundet har beklaget hendelsen, mens rennjuryen ga begge en muntlig advarsel.  I etterkant har Niskanen forsøkt å ta kontakt med Paranteinen på telefon, men sistnevnte har nektet å svare.  – Jeg beklager at jeg ble sint, skrev Niskanen på Instagram.  – Kunne jeg opptrådt mer tilbakeholden i målfeltet? Sikkert. Er jeg stolt over å være en del av et slik bråk? Absolutt ikke, sier Niskanen i Yle.  Han er også er kritisk til hvordan media har dekket hendelsen – mens kommentatorene gir Niskanen det glatte lag. Niskanen raste da han ble nummer to i sesongåpningen - slått av Martin Løwstrøm Nyenget: Ellers har Niskanen hatt en tung sesong – med plasseringer mellom nummer 13 og 25 i de få løpene han har gått. Han droppet konkurransene i Nord-Amerika for lade opp til verdenscup på hjemmebane i Lahti førstkommende helg og femmila i Holmenkollen 10. mars. – Etter det som har skjedd er løpene veldig viktig for Iivo. Det er mye press på ham, sier Holopainen.
En konflikt mellom langrennsløpere Iivo Niskanen og Kalle Parantainen under Suomen Cup i Finland sist helg vekker oppsikt.  Niskanen mener Parantainen blokkerte veien, mens Parantainen hevder Niskanen sparket ham til blods. Etterpå var det opphetet stemning i målområdet Det finske skiforbundet har beklaget hendelsen, rennjuryen ga begge muntlig advarsel. Niskanen har beklaget, mens Parantainen nekter å svare ham